நார்த் 24 காதம் என்ற மலையாளப் படத்தினை தீபாவளிக்கு முதல் நாள் நள்ளிரவில் பார்க்க வாய்த்தது. அழகான ஒரு ரோட் மூவி . ஃபகத் ஃபாசிலின் நடிப்பை மகேஷிண்டே பிரதிகாரம் மற்றும் ஐந்து சுந்தரிகளின் ஒரு எபிசோடில் ஏற்கனவே பார்த்து ரசித்த அனுபவமுண்டு . மேற்படி படத்தை பார்க்க ஆரம்பித்த போது , யாருடா இது , ஃபகத்திற்கு போட்டியா நடிக்கிறான் என்று வியந்து , டைட்டில் கார்டில் ஃபகத் பேரை பார்த்து பல்பு வாங்கினேன். நம் வருங்கால முதல்வர்கள் எல்லாம் ஒன்று ஓவர் ஆக்டிங் செய்கிறார்கள் இல்லை ஆக்டிங்குற பேர்ல ஆக்ஸா பிளேடை நடு மார்பிலே சொருகுகிறார்கள் . ஃபகத் பாத்திரத்திற்கு தேவையான நடிப்பை ரெம்ப shuttle ஆக , ரசிக்கும் விதமாக கொடுக்கிறார் . பெண் ரசிகைகள் அதிகமென்று கேள்விப்பட்டதுண்டு , சக ஆண்களுக்கே பிடிக்கும்போது பெண்களுக்கு பிடிப்பதில் ஆச்சர்யம் ஏதுமில்லை.